CELEX: 32010R0568
Language: lt
Date: 2010-06-29 00:00:00
Title: 2010 m. birželio 29 d. Komisijos reglamentas (ES) Nr. 568/2010, kuriuo iš dalies keičiamas Europos Parlamento ir Tarybos reglamento (EB) Nr. 767/2009, III priedas dėl draudimo tiekti rinkai arba naudoti gyvūnų mitybai baltyminius produktus, gautus iš Candida genties mielių, išaugintų n-alkanų terpėje  (Tekstas svarbus EEE )

30.6.2010   
            
            
               LT
            
            
               Europos Sąjungos oficialusis leidinys
            
            
               L 163/30
            
         KOMISIJOS REGLAMENTAS (ES) Nr. 568/2010
   2010 m. birželio 29 d.
   kuriuo iš dalies keičiamas Europos Parlamento ir Tarybos reglamento (EB) Nr. 767/2009, III priedas dėl draudimo tiekti rinkai arba naudoti gyvūnų mitybai baltyminius produktus, gautus iš Candida genties mielių, išaugintų n-alkanų terpėje
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. liepos 13 d. Europos Parlamento ir Tarybos reglamentą (EB) Nr. 767/2009 dėl pašarų tiekimo rinkai ir naudojimo, iš dalies keičiantį Europos Parlamento ir Tarybos reglamentą (EB) Nr. 1831/2003 ir panaikinantį Tarybos direktyvą 79/373/EEB, Komisijos direktyvą 80/511/EEB, Tarybos direktyvas 82/471/EEB, 83/228/EEB, 93/74/EEB, 93/113/EB, 96/25/EB bei Komisijos sprendimą 2004/217/EB (1), ypač į jo 6 straipsnio 2 dalies antrą pastraipą,
   kadangi:
   
               (1)
            
            
               Reglamente (EB) Nr. 767/2009 nustatyti bendrieji pašarų saugos ir prekybos jais reikalavimai. Jame visų pirma nustatytas medžiagų, kurių tiekimas rinkai arba naudojimas gyvūnų mitybai yra apribotas arba draudžiamas, sąrašas.
            
         
               (2)
            
            
               Tarybos direktyva 82/471/EEB (2) ir 1985 m. liepos 10 d. Komisijos sprendimu 85/382/EEB, uždraudžiančiu pašaruose naudoti baltyminius produktus, gautus iš Candida mielių, išaugintų n-alkanų terpėje (3), draudžiama tiekti rinkai ir pašaruose naudoti baltyminius produktus, gautus iš Candida mielių, išaugintų n-alkanų terpėje. Šis draudimas pagrįstas tuo, kad tam tikros Candida veislės mielių, išaugintų n-alkanų terpėje, padermės yra patogeninės ir tam tikromis aplinkybėmis gali sukelti padidinto jautrumo reakcijas, taigi gali kelti pavojų gyvūnų ir žmonių sveikatai.
            
         
               (3)
            
            
               Kadangi nėra nei techninių naujovių, nei naujų įrodymų, patvirtinančių, kad tokių baltyminių produktų naudojimas gyvūnų mitybai yra saugus, reikėtų toliau drausti tiekti rinkai ir naudoti šiuos produktus ir Reglamentu (EB) Nr. 767/2009 turėtų būti nustatytas tas draudimas.
            
         
               (4)
            
            
               Medžiagų, kurias draudžiama tiekti rinkai ir naudoti gyvūnų mitybai, sąrašas, anksčiau nustatytas Komisijos sprendime 2004/217/EB (4), turėjo būti įtrauktas į Reglamento (EB) Nr. 767/2009 III priedo 1 skyrių, siekiant valdyti pašarų saugos riziką.
            
         
               (5)
            
            
               Reglamento (EB) Nr. 767/2009 III priedo 1 skyriaus 5 ir 6 punktus reikėtų suderinti su Sprendimu 2004/217/EB.
            
         
               (6)
            
            
               Todėl Reglamentą (EB) Nr. 767/2009 reikėtų atitinkamai iš dalies pakeisti.
            
         
               (7)
            
            
               Dėl aiškumo Sprendimą 85/382/EEB reikėtų panaikinti.
            
         
               (8)
            
            
               Šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 767/2009 III priedo 1 skyrius iš dalies keičiamas taip:
   
               1.
            
            
               5 ir 6 punktai pakeičiami taip:
               
                           „5.
                        
                        
                           Visos atliekos, gautos įvairiais miesto, buitinių ar pramoninių nuotekų, kaip apibrėžta 1991 m. gegužės 21 d. Tarybos direktyvos 91/271/EEB dėl miesto nuotėkų valymo (5) 2 straipsnyje, valymo proceso etapais, nepaisant to, ar šios atliekos toliau perdirbamos, ir neatsižvelgiant į nuotekų kilmę (6).
                        
                     
                           6.
                        
                        
                           Kietosios miesto atliekos (7), tokios kaip buitinės atliekos.
                        
                     
         
               2.
            
            
               Papildoma tokiu 8 punktu:
               
                           „8.
                        
                        
                           Baltyminiai produktai, gauti iš Candida genties mielių, išaugintų n-alkanų terpėje.“
                        
                     
         2 straipsnis
   Sprendimas 85/382/EEB panaikinamas.
   3 straipsnis
   Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.
   Jis taikomas nuo 2010 m. rugsėjo 1 d.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2010 m. birželio 29 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 229, 2009 9 1, p. 1.
   
      (2)  OL L 213, 1982 7 21, p. 8.
   
      (3)  OL L 217, 1985 8 14, p. 27.
   
      (4)  OL L 67, 2004 3 5, p. 31.
   
      (5)  OL L 135, 1991 5 30, p. 40.
   
      (6)  Terminas „nuotekos“ neapima „gamybos procese naudojamo vandens“, t. y. vandens iš nepriklausomų vidaus vandentiekio vamzdynų, įrengtų maisto ar pašarų pramonės įmonėse; šių vamzdynų vanduo negali būti naudojamas gyvūnų mitybai, jeigu tai nėra sveikas ir švarus vanduo, kaip apibrėžta 1998 m. lapkričio 3 d. Tarybos direktyvos 98/83/EB dėl žmonėms vartoti skirto vandens kokybės 4 straipsnyje. Žuvies pramonės įmonėse nepriklausomiems vidaus vandentiekiams dar gali būti tiekiamas švarus jūros vanduo, kaip apibrėžta 2004 m. balandžio 29 d. Europos Parlamento ir Tarybos reglamento (EB) Nr. 852/2004 dėl maisto produktų higienos (OL L 139, 2004 4 30, p. 1) 2 straipsnyje. Gamybai naudojamas vanduo negali būti naudojamas gyvūnų mitybai, jeigu jame nėra pašarinių ar maisto medžiagų ir jei tas vanduo yra techniškai neišvalytas nuo valymo ir dezinfekavimo ar kitokių medžiagų, kurių buvimas vandenyje nenumatytas gyvūnų mitybą reglamentuojančiuose teisės aktuose.
   
      (7)  Terminas „kietosios miesto atliekos“ neapima viešojo maitinimo atliekų, apibrėžtų Reglamente (EB) Nr. 1774/2002.“